Наставно научном већу

Универзитета у Београду – Филозофског факултета

У својству чланова Комисије за припрему извештаја о избору у истраживачко звање, изабране на 3. редовној седници Наставно-научног већа Филозофског факултета одржаној 21. II 2019. године, подносимо Већу следећи

**ИЗВЕШТАЈ**

**о испуњености услова за избор колеге Петра Нуркића**

**у звање истраживач-приправник**

Петар Нуркић рођен је у Шапцу 06.11.1991. године. Основну школу завршио је у месту Кленак а у Шапцу природно-математички смер гимназије. Основне студије филозофије уписао је на Филозофском факултету у Београду 2013. и окончао 2017. године, са просечном оценом 8,56 и оценом 9 за завршни рад (на тему „Филозофија обичног језика и скептицизам“). Звање мастера филозофије стекао је на истом Факултету 2018. године, одбранивши завршни рад под насловом „Корнблитово схватање разлике између нормативне и натуралистичке епистемологије“ (са оценом 9) и остваривши укупну просечну оцену 9.5 на мастер студијама. Од 2019. студент је докторских студија филозофије на Филозофском факултету, на којима испуњава све предвиђене обавезе.

Био је полазник 17. међународне филозофске школе Felix Romuliana, у Зајечару, 2014. године. Током 2016. године учествовао је у раду удружења студената филозофије Аперцепција. Oд октобра 2017. године учествовао је у организацији међународне конференције из филозофије за студенте постдипломских студија (*Third Belgrade Graduate Conference in Philosophy*“, одржаној од 4-6. маја на Филозофском факултету у Београду) као један од студената који су се заложили за обнављање ове конференције. У септембру 2018. године учествовао је на међународној конференцији „9th Salzburg Conference for Young Analytic Philosophy: SOPhia 2018“ у Салзбургу са излагањем под насловом „Pseudogap between descriptive and normative in process of belief formation“.

Пошто су на тај начин показани академски квалитети и научноистраживачки потенцијал кандидата, комисија сматра да су испуњени сви неопходни услови и предлаже Наставно-научном већу да изабере Петра Нуркића у звање истраживача-приправник.

Чланови Комисије: У Београду 22 II 2019. године

др Машан Богдановски, доцент

др Живан Лазовић, редовни професор

др Слободан Перовић, ванредни професор