ИЗБОРНОМ И НАСТАВНО НАУЧНОМ ВЕЋУ

ФИЛОЗОФСКОГ ФАКУЛТЕТА

универзитета У БЕОГРАДУ

На седници НАСТАВНО-НАУЧНОГ ВЕЋА, одржаној 21. 02. 2019., изабрани смо у комисију за оцену кандидата Софије Мереник, ЗА ИЗБОР У ЗВАЊЕ ИСТРАЖИВАЧА ПРИПРАВНИКА за ужу научну област Историја ликовних уметности и архитектуре. На основу поднете документације, анализе радова и детаљног увида у досадашњи рад кандидаткиње, подносимо следећи

извештај

Софија Мереник је рођена 5. фебруар 1993. у Београду, Србија.

Дипломске студије на Београдском Универзитету, Филозофски Факултет, Одељење за историју уметности, уписала је 2012/13, а завршила је 2016/17. са просечном оценом 9,82. Дипломирала је са темом  „ Владарски портрети у зидном сликарству српске властеле у доба Немањића“код ментора прод. др Миодрага Марковића, са оценом 10,00. Мастер студије (2016-2017) успешно је окончала 2018. године на Одељењу за историју, Филозофског факултета, Универзитет у Београду, са темом мастер рада „Теодор Метохит као извор за српску средњовековну историју“, код ментора проф. др Радивоја Радића, са просечном оценом 10,00. Године 2019. уписала је докторске студије на Филозофском факултету у Београду, на Одељењу за историју уметности, код ментора доц. др Игора Борозана.

Основна преокупација научно-истраживачког рада Софије Мереник је историја уметности модерног доба са нагласцима на: методологији/методологијама разматрања и тумачења уметности историзма и историјског сликарства, анализа уметничког дела у светлости концепта ревитализације средњовековног наслеђа у модерно доба, посебно истичући рецепцију прошлости у европској и националној уметности. У  периоду 2016-2018 објавила је више научних радова у научној периодици.

У научним часописима категорије M24 са листе Министарства науке и технологије Републике Србије објавила је:

1) „Владарски портрети у зидном сликарству српске властеле у доба Немањића“, *Зборник за ликовне уметности Матице српске*, Нови Сад, 2017, 103–126. (M24)

У раду је с интердисциплинарне позиције и упоредних позајмица историје уметности и историје анализиран скуп фресака из припрата српских српских средњовековних манастира (црква Светог Спаса у Кучевишт; Белој цркви Каранској; Богородичина црква у Добруну; цркви Светог Николе у Љуботену; црква Светог Ђорђа у Полошком; црква Ваведења Богородичиног у Липљану; цркви Светог Арханђела Михаила у Леснову; цркви Светог Николе у Псачи). У посебном фокусу се налазе владарски и ктироски портрети у припратама побројаних цркава. Анализирани портрети су проучени са аспекта типологије, иконографије и иконологије, што доноси разумевање дубљег смисла представљених портрета. Доведени владарски и ктиторски портрети су доведени у идејну везу, и представљени као културни агенти времена који у служби владарске и властеоске пропаганде указују на шире уметничке и идеолошке оквире времена. Истакнут је њихов просторни контекст, што подразумева упросторавање представљених фресака и препознавање њихове функције у одређеном простору и времену.

У научним часописима категорије M51 са листе Министарства науке и технологије Републике Србије објавила је:

2)Црква Богородице Тројеручице у Скопљу на слици *Крунисање цара Душана* Паје Јовановића као историјско сећање и историјски податак“, *Зборник Народног музеја у Београду* 23/2, свеска Историја уметности, издање за 2018. годину, 81–97. (М51)

У раду је с интердисциплинарне позиције и упоредних позајмица историје уметности и историје анализиран скуп фресака из припрата српских српских средњовековних манастира (црква Светог Спаса у Кучевишт; Белој цркви Каранској; Богородичина црква у Добруну; цркви Светог Николе у Љуботену; црква Светог Ђорђа у Полошком; црква Ваведења Богородичиног у Липљану; цркви Светог Арханђела Михаила у Леснову; цркви Светог Николе у Псачи). У посебном фокусу се налазе владарски и ктироски портрети у припратама побројаних цркава. Аналкизирани портрети су проучени са аспекта топлогоје, иконографије и иконологије, што доноси разумевање дубљег смисла представљених портрета. Они су доведени у идејну везу, и представљени су као културни агенти времена који указују на шире уметничке и идеоколошке оквире у служби владарске и властеоске пропаганде. Истовремени, они су уметнути у просторну релацију, што подразумева контесктуализацију представљених фресака, и њихово сдмештање у динамичан однос на релацији време – простор.

3)„Одабрана писма из заоставштине Љубомира Мицића. Петров, Клек и Кандински пишу Мицићу“, *Зборник Семинара за студије модерне уметности*, Филозофски факултет, Београд, издање за 2018. годину 23–49. (М51)

4)„Инсталација Правина Черкурија“,*Зборник Семинара за студије модерне уметности*, Филозофски факултет, Београд, 2016, 303–304. (приказ у М51)

Имајући у виду да Софија Мереник испуњава услове за избор у звање истраживача приправника, сходно Закону о научно-истраживачкој делатности Министарства просвете, науке и технолошког развоја, високо вреднујући њен досадашњи рад на докторским студијама, у научно-истраживачком раду и по оствареним резултатима као научно основан, примеран, и високо вреднован, предлажемо Наставно научном и изборном већу избор у звање истраживач приправник.

Проф. др Миодраг Марковић Београд, 22. 02. 2019.

Проф. др Драган Војводић

Доц.  др Игор Борозан